b'\n_START_ARTICLE_\nWill Grigg\n_START_SECTION_\n"Will Grigg\'s on Fire"\n_START_PARAGRAPH_\nEl maig de 2016 Sean Kennedy, aficionat del Wigan Athletic, va penjar un v\xc3\xaddeo a YouTube titulat \'Will Grigg\'s on fire\', on s\'interpretava una can\xc3\xa7\xc3\xb3 enaltint la ratxa golejadora que Grigg havia encadenat, amb la tornada \'Will Grigg\'s on fire, your defence is terrified\' (Will Grigg est\xc3\xa0 en ratxa, la teva defensa est\xc3\xa0 terroritzada), amb la melodia de la can\xc3\xa7\xc3\xb3 "Freed from Desire", de la cantant italiana Gala. Des de la seva aparici\xc3\xb3, la can\xc3\xa7\xc3\xb3 va esdevenir un c\xc3\xa0ntic futbol\xc3\xadstic molt popular, aix\xc3\xad com una sensaci\xc3\xb3 nacional. Kennedy va rebre un abonament gratu\xc3\xaft per una temporada per part del propietari del Wigan, David Sharpe, de cara a la temporada 2016-17, gr\xc3\xa0cies a l\'\xc3\xa8xit de la can\xc3\xa7\xc3\xb3._NEWLINE_El 31 de maig de 2016, el duet electr\xc3\xb2nic Blonde va publicar una versi\xc3\xb3 de la can\xc3\xa7\xc3\xb3, que va entrar a les llistes i al top 10 de desc\xc3\xa0rregues d\'iTunes._NEWLINE_Convocat per jugar Eurocopa de 2016 amb la selecci\xc3\xb3 nord-irlandesa, els aficionats de l\'equip brit\xc3\xa0nic van adoptar la can\xc3\xa7\xc3\xb3, convertint-la en una de les sensacions de la competici\xc3\xb3 continental. Tot i que Grigg no va disputar cap minut a la fase de grups, gr\xc3\xa0cies a l\'\xc3\xa8xit de la can\xc3\xa7\xc3\xb3 va esdevenir un dels jugadors m\xc3\xa9s populars del torneig.'